Iván Bilibin

miniatura|Detalle do retrato de Iván Yákovlevich Bílibin, obra de Borís Kustódiev (1901).
**Iván Yákovlevich Bílibin** (en ruso: *Иван Яковлевич Билибин*) nado o 16 de agosto de 1876 e finado o 7 de febreiro de 1942, foi un dos ilustradores máis influentes do século XX e deseñadores escénicos que tomou parte no Mir iskusstva e contribuíu aos Ballets Rusos. A longo da súa carreira, estivo fortemente inspirado polo folclore eslavo.

## Biografía 
Iván Bílibin naceu nun suburbio de San Petersburgo. Estudou con Iliá Repin e ampliou os seus estudos en Múnic. Entre 1902 e 1904 Bílibin viaxou polo norte de Rusia, onde quedou fascinado pola arquitectura antiga de madeira e o folclore ruso. Publicou os seus achados na monografía *Artes folclóricas do norte de Rusia* en 1904. Outra influencia importante na súa arte foron as impresións tradicionais xaponesas.

Bílibin obtivo renome en 1899, cando publicou as súas innovadoras ilustracións de contos de fadas rusos. Durante a Revolución Rusa de 1905, realizou caricaturas revolucionarias. A Revolución de Outubro (1917), con todo, resultoulle allea. Despois de curtos períodos no Cairo e Alexandría, estableceuse en París en 1925. Aí dedicouse a decorar mansións privadas e igrexas ortodoxas. Seguía estrañando a súa terra natal e, despois de decorar a embaixada soviética en 1936, regresou á URSS. Deu conferencias na Academia Soviética das Artes até 1941. Bílibin morreu de inanición durante o sitio de Leningrado e foi enterrado nunha fosa común.

## Vida persoal 
Bílibin casou en 1902 cunha antiga alumna, a pintora rusa de orixe irlandesa e ilustradora de contos infantís Mary Chambers. Tiveron dous fillos, Alexander (1903-1972) e Iván (1908-1993). Xa divorciado, en 1912 volveu casar con outra exalumna, a graduada na Escola de Belas Artes Rennée O'Connell, bisneta de Daniel O'Connell. En 1923 casou coa súa terceira e última esposa, a pintora rusa Alexandra Schyekatikhina-Pototskaya, con quen tivo unha exposición conxunta en Ámsterdam en 1929.

## Escolma de obras 

Ficheiro:bilibin_justice.jpg|Impartindo xustiza na Rus' de Kíiv, década de 1890
Ficheiro:Bilibin. Baba Yaga.jpg|Baba Yaga de *Vasilisa a Bela*, 1899
Ficheiro:Redsun.jpg|O xinete vermello de *Vasilisa a fermosa*, 1899
Ficheiro:Russian Wonder Tales 081.jpg|*Vasilisa a Fermosa*, 1899
Ficheiro:Firebird.jpg|Ivan Tsarevich atrapando a pluma do paxaro de lume, 1899
Ficheiro:Марья Моревна 5.jpg|Koschei o inmortal, de *María Morevna*, 1900
Ficheiro:Bilitower.jpg|Sadko, 1902
Ficheiro:"El regne submarí".jpg|Ilustración para *Volga*, 1904
Ficheiro:Bilibin3 saltan.jpg|Os comerciantes visitan o tsar Saltan, 1905
Ficheiro:Ivanbilibin.jpg|Illa Buyan 1905
Ficheiro:Bilibin stage.jpg|Deseño escénico da ópera The Golden Cockerel, 1909
Ficheiro:Dadon shemakha.jpg|Deseño escénico da ópera The Golden Cockerel, 1909
Ficheiro:Bilibin Alkonost.JPG|Alkonost
Ficheiro:Ruslanil.jpg|Ilustración para *Ruslan e Lyudmila* de Pushkin, 1917
Ficheiro:1932._Билибин._Морозко.jpg|Morozko, 1932
Ficheiro:Biliwar.jpg|ilustración para A canción das tropas de Igor, 1941
Ficheiro:Dobrynya Nikitich rescues Zabava from the Gorynych, 1941.jpg|Dobrynya Nikitich rescata a Zabava de :en:zmeu Gorýnych
Ficheiro:Solovej.jpg|Ilyá Múromets e Solovéi o bandido (Nightingale the Bandit)

## Notas 
## Véxase tamén 
### Ligazóns externas 
* http://www.artcyclopedia.com/artists/bilibin_ivan.html
* https://web.archive.org/web/20051202140611/http://www.scumdog.demon.co.uk/bilibin/
* Páxinas de Contos de Fadas SurLaLune: Ilustracións de Ivan Bilibin